CEI ลงนามซื้อหุ้น W.SOLARตามแผนกลยุทธ์การลงทุนธุรกิจ
CEI ถ่ายภาพร่วมกับคุณกรนันท์ สุคนธ์ฤทธิกร (คนที่ 3 จากซ้าย) ประธานเจ้าหน้าที่ฝ่ายบัญชีและการเงิน WIN ในพิธีลงนามบันทึกข้อตกลงซื้อหุ้นบริษัท ดับบลิว.โซล่า จำกัด (W.SOLAR) เมื่อวันที่ 9 เมษายน 2558 ที่ผ่านมา
17 เม.ย. 2558


คุณยุทธนา แต่ปางทอง (คนที่ 4 จากซ้าย) กรรมการผู้จัดการ พร้อมทั้งคณะผู้บริหาร บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน) หรือ CEI ถ่ายภาพร่วมกับคุณกรนันท์ สุคนธ์ฤทธิกร (คนที่ 3 จากซ้าย) ประธานเจ้าหน้าที่ฝ่ายบัญชีและการเงิน บริษัท สวนอุตสาหกรรม วินโคสท์ จำกัด (มหาชน) หรือ WIN ในพิธีลงนามบันทึกข้อตกลงซื้อหุ้นบริษัท ดับบลิว.โซล่า จำกัด (W.SOLAR) เมื่อวันที่ 9 เมษายน 2558 ที่ผ่านมา
 โดย CEI เข้าไปซื้อหุ้นสามัญ W.SOLAR จาก WIN จำนวน 3.92 ล้านหุ้น มูลค่าที่ตราไว้ (พาร์) หุ้นละ 10 บาท คิดเป็นสัดส่วน 49% ของทุนจดทะเบียน รวมเป็นเงิน 39.2 ล้านบาท เพื่อสร้างโอกาสในการทำธุรกิจอื่นที่มีศักยภาพ โดยการเข้าไปลงทุนในโรงไฟฟ้าพลังงานแสงอาทิตย์บนหลังคา ซึ่งสอดคล้องกับแผนและกลยุทธ์การลงทุนและธุรกิจของบริษัทที่ต้องการเข้าไปรุกธุรกิจพลังงานทางเลือกในรูปแบบที่หลากหลาย